Na temelju članka 19. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 106/03, 129/05, 109/07, 125/08 i 150/11), članka 5. Zakona o sigurnosti prometa na cestama („Narodne novine“ broj 67/08, 74/11), članka 3. Stavak 13. Zakona o komunalnom gospodarstvu („Narodne novine“ broj 26/03 – pročišćeni tekst, 82/04, 110/04, 178/04, 38/09, 79/09 i 49/11), Odluke o uređenju prometa na području Općine Lopar („Službene novine Primorsko-goranske županije“ broj 08/09 i 20/12) te članka 32. Statuta Općine Lopar („Službene novine Primorsko-goranske županije“ broj 27/09, 35/09) Uprava trgovačkog društva LOPAR VRUTAK d.o.o donosi dana 26.04.2013.godine

ODLUKU

**o visini cijena sezonskih parkirnih karata i dnevnih parkirnih karata**

 **na parkiralištima na području Općine Lopar**

**Članak 1.**

Cijena za sezonske parkirne karte za parkirališta na području Općine Lopar:

**I.Zona (Rtić, San Marino, Mel, Mul)** 600,00 kn

Cijena povlaštenih sezonskih karata za isto područje 300,00 kn

**II. Zona (Melak)** 300,00 kn

Cijena povlaštenih sezonskih karata za isto područje 150,00 kn

**Članak 2.**

Cijena dnevnih parkirnih karata za parkirališta na području Općine Lopar iznosi 25,00 kn.

Cijena se odnosi na sva parkirališta koja su obuhvaćena Odlukom o uređenju prometa na području Općine Lopar. Ukoliko dođe do izmjena u uređenju prometa na području Općine Lopar te se neka parkirališta izostave iz sustava javnih parkirališta s naplatom, organizator parkiranja obustavit će pružanje usluge na tom području i navedena cijena postaje nevažeća. Također ukoliko se neka nova parkirališta uvrste u sustav naplate navedena cijena automatski počinje važiti za navedeno područje te će organizator parkirališta započeti pružanje usluge i naplatu na istim po gore navedenoj cijeni osim ako Odlukom o uređenju parkirališta na području Općine Lopar ne bude drugačije definirano.

**Članak 3.**

Odluka o visini cijena parkirnih karata na parkiralištima na području Općine Lopar stupa na snagu danom objave na službenim stranicama Općine Lopar.

Lopar, 26. travnja 2013.g.

Broj: 314-O/13

Direktor:

Lopar Vrutak d.o.o.

Jakuc Zdenko dipl.ing.el.